CELEX: 52021PC0399
Language: lv
Date: 2021-07-15
Title: Priekšlikums EIROPAS PARLAMENTA UN PADOMES DIREKTĪVA, ar ko attiecībā uz to, kā pārvedamu vērtspapīru kolektīvo ieguldījumu uzņēmumu (PVKIU) pārvaldības sabiedrības izmanto pamatinformācijas dokumentus, groza Direktīvu 2009/65/EK

EIROPAS KOMISIJA
            Briselē, 15.7.2021
            COM(2021) 399 final
            2021/0219(COD)
            Priekšlikums
            EIROPAS PARLAMENTA UN PADOMES DIREKTĪVA, 
            ar ko attiecībā uz to, kā pārvedamu vērtspapīru kolektīvo ieguldījumu uzņēmumu (PVKIU) pārvaldības sabiedrības izmanto pamatinformācijas dokumentus, groza Direktīvu 2009/65/EK
            (Dokuments attiecas uz EEZ)
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               Priekšlikuma pamatojums un mērķi
            
            
               
                  Katram pārvedamu vērtspapīru kolektīvo ieguldījumu uzņēmumam (PVKIU) jāsniedz “pamatinformācija ieguldītājiem” saskaņā ar Direktīvu 2009/65/EK
                     1
                  . Informācija par mērķiem un ieguldījumu politiku, riska un ienesīguma profilu, maksām, līdzšinējiem darbības rezultātiem un citiem praktiskiem aspektiem palīdz ieguldītājiem izprast PVKIU būtiskās iezīmes un pieņemt uz informāciju balstītus lēmumus par ieguldījumiem. Direktīvas 78 . līdz 82. un 94. pantā ir precizēti pamatinformācijas ieguldītājiem galvenie principi. Komisijas Regulā (ES) Nr. 583/2010
                     2
                   ir paredzēti papildu noteikumi par tās saturu un formātu.
               
               
                  PVKIU ir uzskatāmi par komplektētiem privāto ieguldījumu un apdrošināšanas ieguldījumu produktiem (PRIIP) Regulas (ES) Nr. 1286/2014
                     3
                   nozīmē, kas paredz, ka visiem PRIIP jāpievieno “pamatinformācijas dokuments”. Dokumentā ir iekļauta informācija par PRIIP riska un ienesīguma profilu, tajā skaitā iespējamie maksimālie ieguldītā kapitāla zaudējumi un atbilstoši darbības rezultātu scenāriji, izmaksas, kas privātajiem ieguldītājiem jāsedz, ieguldot tajā, un cita informācija. Arī šī informācija palīdz privātajiem ieguldītājiem izprast produkta būtiskās iezīmes un pieņemt uz informāciju balstītus lēmumus par ieguldījumiem. Komisijas Deleģētajā regulā (ES) 2017/653
                     4
                   ir paredzēti sīki izstrādāti noteikumi par dokumenta noformējumu, saturu, pārskatīšanu, pārstrādāšanu un sniegšanu. Deleģētajā regulā (ES) 2016/1904
                     5
                   ir paredzēti noteikumi par produktu intervenci.
               
            
            
               Regulas (ES) Nr. 1286/2014 32. pantā ir paredzēts pārejas režīms, saskaņā ar kuru pārvaldības sabiedrības, ieguldījumu sabiedrības un personas, kas konsultē par PVKIU un ar PVKIU nesaistītiem sertifikātiem vai pārdod tos, uz laiku ir atbrīvotas no prasības sniegt privātajiem ieguldītājiem pamatinformācijas dokumentu. Pašlaik šo režīmu piemēro līdz 2021. gada 31. decembrim.
            
            
               Šo direktīvu papildina vēl divi pasākumi. Pirmkārt, Komisija ierosina pagarināt Regulā (ES) Nr. 1286/2014 paredzēto pārejas režīmu līdz 2022. gada 30. jūnijam. Tas dos laiku, kas vajadzīgs, lai sagatavotos pārejas režīma beigām un no 2022. gada 1. jūlija īstenotu otro pasākumu (kas ietver grozījumus Deleģētajā regulā (ES) 2017/653). Tādējādi šie trīs pasākumi ir sinhronizēti attiecībā uz piemērošanas datumiem.
            
            
               
                  Pašlaik no 2022. gada 1. jūlija PVKIU privātie ieguldītāji saņemtu gan pamatinformācijas dokumentu saskaņā ar Regulu (ES) Nr. 1286/2014, gan pamatinformāciju ieguldītājiem saskaņā ar Direktīvu 2009/65/EK. Vēlams izvairīties no situācijas, kad privātie ieguldītāji saņem divus dažādus pirmslīguma informācijas atklāšanas dokumentus par vienu un to pašu PVKIU. Šī direktīva nodrošina, ka pamatinformācijas dokumentu, kuru izstrādā, sniedz, pārstrādā un tulko konkrētam PVKIU saskaņā ar regulu, uzskata par atbilstošu Direktīvas 2009/65/EK prasībām attiecībā uz pamatinformāciju ieguldītājiem.
               
               
                  Šī nav Normatīvās atbilstības un izpildes programmas (REFIT) iniciatīva.
               
            
            
               Saskanība ar pašreizējiem noteikumiem konkrētajā politikas jomā
            
            
               
                  Deleģētajā regulā (ES) 2017/653 ir precizēts PRIIP pamatinformācijas dokumenta noformējums un saturs, tā standartizētais formāts, riska un ienesīguma atspoguļošanas un izmaksu aprēķināšanas metodika, nosacījumi un minimālais biežums informācijas pārskatīšanai un nosacījumi attiecībā uz dokumenta sniegšanu privātajiem ieguldītājiem. Eiropas Banku iestāde (EBI), Eiropas Vērtspapīru un tirgu iestāde (EVTI) un Eiropas Apdrošināšanas un aroda pensiju iestāde (EAAPI) kopīgi iesniedza regulas regulatīvo tehnisko standartu grozījumu projektu, tajā skaitā tehniskus pielāgojumus, lai atvieglotu noteikumu piemērošanu PVKIU.
               
            
            
               Šā priekšlikuma mērķis ir nodrošināt, ka pamatinformācijas dokumenti, kas atbilst Regulai (ES) Nr. 1286/2014, tiek uzskatīti par atbilstošiem Direktīvas 2009/65/EK 78. līdz 82. un 94. panta prasībām attiecībā uz PVKIU pamatinformāciju ieguldītājiem.
            
            
               Saskanība ar citām Savienības politikas jomām
            
            
               Komisijas galvenā prioritāte ir stiprināt ES ekonomiku un stimulēt ieguldījumus, lai radītu darbvietas visās 27 dalībvalstīs, izveidojot dziļāku vienoto kapitāla tirgu jeb kapitāla tirgu savienību (KTS). Gaidāms, ka labāki privāto ieguldītāju tiesību akti sniegs ieguvumus citās politikas jomās, kurās liela nozīme ir uzņēmumu darījumiem ar patērētājiem.
            
            
               Šā priekšlikuma mērķis ir novērst situāciju, kad privātajiem ieguldītājiem attiecībā uz vienu un to pašu PVKIU tiek darīti pieejami divi dažādi pirmslīguma informācijas atklāšanas dokumenti. Pamatinformācijas dokuments ļaus privātajiem ieguldītājiem salīdzināt PVKIU būtiskās ekonomiskās un juridiskās iezīmes ar citu PRIIP ekonomiskajām un juridiskajām iezīmēm. Attiecībā uz pirmslīguma informācijas atklāšanu izveidotājiem un personām, kas konsultē par PVKIU vai pārdod tos, būs jāpilda tikai juridiskie pienākumi saskaņā ar Regulu (ES) Nr. 1286/2014. Šis priekšlikums veicina integrētāku kapitāla tirgu attīstību, atvieglojot privātajiem ieguldītājiem, fondu pārvaldniekiem un līdz ar to arī ieguldījumus saņemošiem uzņēmumiem labuma gūšanu no vienotā tirgus.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               Juridiskais pamats
            
            
               
                  Šis priekšlikums pamatojas uz 53. panta 1. punktu Līgumā par Eiropas Savienības darbību, kas ir juridiskais pamats Direktīvai 2009/65/EK.
               
            
            
               Subsidiaritāte (neekskluzīvas kompetences gadījumā)
            
         
         
            
               
                  Šis priekšlikums atbilst Līguma par Eiropas Savienību (LES) 5. pantā noteiktajam subsidiaritātes principam. Saskaņā ar minēto principu Savienības līmeņa rīcību var īstenot tikai tad, ja dalībvalstis vienas pašas nespēj sasniegt paredzētos mērķus.
               
               
                  Savienības iejaukšanās ir nepieciešama, lai novērstu šķēršļus finanšu pakalpojumu un produktu iekšējam tirgum, ieviešot vienotu pieeju attiecībā uz informācijas atklāšanu par PRIIP. Konstatēto problēmu (divus dažādus pirmslīguma informācijas atklāšanas dokumentus vienam un tam pašam PVKIU) var atrisināt tikai Savienības līmenī, jo jebkādi grozījumi Direktīvā 2009/65/EK ir jāizdara ar Komisijas priekšlikumu.
               
            
            
               Proporcionalitāte
            
            
               
                  Šis priekšlikums ir saskaņā ar proporcionalitātes principu, kas noteikts LES 5. pantā. Ierosinātie pasākumi ir nepieciešami, lai mazinātu sekas, ko rada Direktīvas 2009/65/EK un Regulas (ES) Nr. 1286/2014 paralēla piemērošana. 
               
               
                  Šāda Savienības rīcība ir nepieciešama, lai nodrošinātu, ka kompetentās iestādes un PRIIP izveidotāji efektīvi piemēro PRIIP noteikumus, un ieguldījumu fondu iekšējā tirgus netraucētai darbībai. Priekšlikums samazinās atbilstības nodrošināšanas slogu un izmaksas PVKIU, novēršot dublēšanos saistībā ar pirmslīguma informācijas atklāšanu, apgrūtinošas prasības un nevajadzīgu regulējuma sarežģītību un juridisko nenoteiktību.
               
            
            
               Juridiskā instrumenta izvēle
            
            
               
                  Mērķis ir likvidēt šķēršļus, grozot direktīvu. Tādēļ direktīva ir vispiemērotākais instruments.
               
            
            
               3.EX POST IZVĒRTĒJUMU, APSPRIEŠANOS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               Ex post izvērtējumi / spēkā esošo tiesību aktu atbilstības pārbaudes
            
            
               Šim priekšlikumam nav pievienots atsevišķs ietekmes novērtējums, jo jau ir izstrādāts ietekmes novērtējums par Regulu (ES) Nr. 1286/2014, kurš attiecas arī uz PVKIU. Priekšlikums nerada jaunus pienākumus finanšu tirgus dalībniekiem.
            
            
               
                  Priekšlikums veicina Pamattiesību hartā nostiprinātās tiesības. Galvenais mērķis ir stiprināt patērētāju tiesības (hartas 38. pants) un veicināt tiesības sniegt pakalpojumus jebkurā dalībvalstī (hartas 15. panta 2. punkts).
               
            
            
               4.IETEKME UZ BUDŽETU
            
            
               
                  Šis priekšlikums Komisijas budžetu neietekmē.
               
            
            
               5.CITI ELEMENTI
            
            
               Īstenošanas plāni un uzraudzīšanas, izvērtēšanas un ziņošanas kārtība
            
            
               
                  Komisijas veiktajā Regulas (ES) Nr. 1286/2014 pārskatīšanā gaidāmās privāto ieguldījumu stratēģijas ietvaros cita starpā tiks apsvērta regulā paredzēto noteikumu piemērošana. Tā tiks informēta sabiedriskajā apspriešanā un diskusijās ar EBI, EVTI, EAAPI un dalībvalstu kompetentajām iestādēm.
               
            
            
               •Detalizēts konkrētu priekšlikuma noteikumu skaidrojums
            
            
               
                  Ar šo priekšlikumu Direktīvā 2009/65/EK iekļauj jaunu 82.a pantu. Šajā pantā ir skaidri, precīzi un beznosacījumu veidā noteikts, ka tad, ja attiecībā uz PVKIU izstrādā, sniedz, pārskata un tulko pamatinformācijas dokumentu saskaņā ar Regulu (ES) Nr. 1286/2014, tas būtu jāuzskata par atbilstošu prasībām, kas minētajā direktīvā piemērojamas pamatinformācijai ieguldītājiem.
               
               
            
            
               2021/0219 (COD)
            
         
         
            
               Priekšlikums
            
            
               EIROPAS PARLAMENTA UN PADOMES DIREKTĪVA,
            
            
               ar ko attiecībā uz to, kā pārvedamu vērtspapīru kolektīvo ieguldījumu uzņēmumu (PVKIU) pārvaldības sabiedrības izmanto pamatinformācijas dokumentus, groza Direktīvu 2009/65/EK
            
            
               (Dokuments attiecas uz EEZ)
            
            
               EIROPAS PARLAMENTS UN EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 53. panta 1. punktu,
            
            
               ņemot vērā Eiropas Komisijas priekšlikumu,
            
            
               pēc leģislatīvā akta projekta nosūtīšanas valstu parlamentiem,
            
            
               ņemot vērā Eiropas Ekonomikas un sociālo lietu komitejas atzinumu
                  6
               ,
            
            
               saskaņā ar parasto likumdošanas procedūru,
            
            
               tā kā:
            
            
               (1)Eiropas Parlamenta un Padomes Direktīvas 2009/65/EK
                  7
                78. pantā noteikts, ka ieguldījumu sabiedrības un pārvaldības sabiedrības sagatavo īsu dokumentu, kurā iekļauta pamatinformācija par ieguldītājiem piedāvāto pārvedamu vērtspapīru kolektīvo ieguldījumu uzņēmumu (PVKIU) būtiskajām iezīmēm (“ieguldītājiem paredzētais pamatinformācijas dokuments”), lai šie ieguldītāji varētu pamatoti izprast attiecīgā PVKIU būtību un riskus un līdz ar to pieņemt lēmumus par ieguldījumiem, pamatojoties uz informāciju.
            
            
               (2)Eiropas Parlamenta un Padomes Regulā (ES) Nr. 1286/2014
                  8
                ir noteikts, ka komplektētu privāto ieguldījumu un apdrošināšanas ieguldījumu produktu (PRIIP) izveidotājiem, pirms šādus produktus darīt pieejamus privātajiem ieguldītājiem, ir jāizstrādā pamatinformācijas dokuments par minēto produktu, lai šādi privātie ieguldītāji varētu izprast un salīdzināt attiecīgā PRIIP pamatiezīmes un riskus (“pamatinformācijas dokuments”).
            
            
               (3)PVKIU arī ir uzskatāmi par PRIIP, kuriem saskaņā ar Regulu (ES) Nr. 1286/2014 ir vajadzīgs “pamatinformācijas dokuments”. Tomēr minētās regulas 32. panta 1. punkts pārvaldības sabiedrības, kas definētas Direktīvas 2009/65/EK 2. panta 1. punkta b) apakšpunktā, tās 27. pantā minētās ieguldījumu sabiedrības un personas, kas konsultē par PVKIU sertifikātiem vai pārdod tos, atbrīvo no minētajā regulā noteiktajiem pienākumiem un tādējādi no “pamatinformācijas dokumenta” sagatavošanas līdz 2021. gada 31. decembrim (“pārejas režīms”).
            
            
               (4)Komisijas Deleģētā regula (ES) 2017/653
                  9
                papildina Regulu (ES) Nr. 1286/2014, nosakot regulatīvos tehniskos standartus attiecībā uz pamatinformācijas dokumenta noformējumu, saturu un standarta formātu, metodiku riska un ienesīguma uzrādīšanai un izmaksu aprēķināšanai, kā arī nosacījumiem un minimālo biežumu pamatinformācijas dokumentā iekļautās informācijas pārskatīšanai un nosacījumiem par pamatinformācijas dokumenta sniegšanu privātajiem ieguldītājiem.
            
            
               (5)[OV: lūgums ievietot datumu] Komisija pieņēma Komisijas Deleģēto regulu (ES) .../2021
                  10
               , ar ko groza Deleģēto regulu (ES) 2017/653, inter alia, lai pārvaldības sabiedrībām, ieguldījumu sabiedrībām un personām, kas konsultē par PVKIU sertifikātiem vai pārdod tos, atvieglotu pamatinformācijas dokumenta noformējuma, satura un standarta formāta izmantošanu. Tomēr par Deleģētās regulas (ES) .../2021 piemērošanas dienu ir noteikts 2022. gada 1. jūlijs, lai šīm pārvaldības sabiedrībām, ieguldījumu sabiedrībām un personām, kas konsultē par PVKIU sertifikātiem vai pārdod tos, dotu pietiekami daudz laika sagatavoties pārejas režīma beigām un tādējādi arī pienākumam sagatavot pamatinformācijas dokumentu. Tā kā par Deleģētās regulas (ES) .../2021 piemērošanas dienu ir noteikts 2022. gada 1. jūlijs un ir jānodrošina, ka pārejas režīma beigas sakrīt ar Deleģētās regulas (ES) .../2021 piemērošanas dienu, Regula (ES) Nr. 1286/2014 ir grozīta ar Eiropas Parlamenta un Padomes Regulu (ES) .../2021
                  11
               , lai pārejas režīmu pagarinātu līdz 2022. gada 30. jūnijam. 
            
            
               (6)“Pamatinformācija ieguldītājiem”, kas noteikta Direktīvas 2009/65/EK 78. pantā, un “pamatinformācijas dokumenti”, kas noteikti Regulā (ES) Nr. 1286/2014, būtībā attiecas uz tām pašām informācijas prasībām. Tāpēc ir jāizvairās no tā, ka PRIIP privātie ieguldītāji, kuri ir ieinteresēti iegādāties PVKIU sertifikātus, no 2022. gada 1. jūlija saņemtu abus dokumentus par vienu un to pašu finanšu produktu. Tādēļ būtu jānosaka, ka pamatinformācijas dokuments ir uzskatāms par atbilstošu Direktīvā 2009/65/EK noteiktajām prasībām, kas piemērojamas ieguldītājiem paredzētam pamatinformācijas dokumentam.
            
            
               (7)Tādēļ attiecīgi būtu jāgroza Direktīva 2009/65/EK,
            
            
                 IR PIEŅĒMUŠI ŠO DIREKTĪVU.
            
            
               1. pants
            
         
         
            
               Direktīvā 2009/65/EK iekļauj šādu 82.a pantu:
            
            
               “82.a pants
            
            
               Pamatinformācijas dokumentā sniegtā pamatinformācija ieguldītājiem
            
            
               Dalībvalstis nodrošina, ka tad, ja ieguldījumu sabiedrība vai tās pārvaldīto kopīgo fondu gadījumā pārvaldības sabiedrība izstrādā, sniedz, pārstrādā un tulko pamatinformācijas dokumentu, kas atbilst Eiropas Parlamenta un Padomes Regulā (ES) Nr. 1286/2014* noteiktajām prasībām attiecībā uz pamatinformācijas dokumentiem, kompetentās iestādes uzskata, ka minētais pamatinformācijas dokuments atbilst prasībām, kas piemērojamas pamatinformācijai ieguldītājiem, kā noteikts šīs direktīvas 78. līdz 82. un 94. pantā.
            
            
               _____________________
            
            
               *
                     Eiropas Parlamenta un Padomes Regula (ES) Nr. 1286/2014 (2014. gada 26. novembris) par komplektētu privāto ieguldījumu un apdrošināšanas ieguldījumu produktu (PRIIP) pamatinformācijas dokumentiem (OV L 352, 9.12.2014., 1. lpp.).”.
            
            
               2. pants
            
            
               1.Dalībvalstis līdz 2022. gada 30. jūnijam pieņem un publicē noteikumus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.
            
            
               Tās piemēro minētos noteikumus no 2022. gada 1. jūlija.
            
            
               Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarāma šāda atsauce.
            
            
               2.Tiklīdz šī direktīva stājas spēkā, dalībvalstis nodrošina, ka Komisijai laikus, lai tā varētu iesniegt savus apsvērumus, paziņo par visiem normatīvo vai administratīvo aktu projektiem, ko dalībvalstis paredz pieņemt jomā, uz kuru attiecas šī direktīva.
            
            
               3. pants
            
            
               Šī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               4. pants
            
            
               Šī direktīva ir adresēta dalībvalstīm.
            
            
               Briselē,
            
            
               
                  Eiropas Parlamenta vārdā –
                        Padomes vārdā –
               
               
                  priekšsēdētājs
                        priekšsēdētājs
               
            
         
         
            
                  
                     (1)
                  
                        Eiropas Parlamenta un Padomes Direktīva 2009/65/EK (2009. gada 13. jūlijs) par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) (OV L 302, 17.11.2009., 32. lpp.).
               
               
                  
                     (2)
                  
                        Komisijas Regula (ES) Nr. 583/2010 (2010. gada 1. jūlijs), ar ko īsteno Eiropas Parlamenta un Padomes Direktīvu 2009/65/EK attiecībā uz ieguldītājiem paredzēto pamatinformāciju un nosacījumiem, kuri jāievēro, nodrošinot ieguldītājiem pamatinformāciju vai prospektu pastāvīgā informācijas nesējā, kas nav papīrs, vai tīmekļa vietnē (OV L 176, 10.7.2010., 1. lpp.).
               
               
                  
                     (3)
                  
                        Eiropas Parlamenta un Padomes Regula (ES) Nr. 1286/2014 (2014. gada 26. novembris) par komplektētu privāto ieguldījumu un apdrošināšanas ieguldījumu produktu (PRIIP) pamatinformācijas dokumentiem (OV L 352, 9.12.2014., 1. lpp.).
               
               
                  
                     (4)
                  
                        Komisijas Deleģētā regula (ES) 2017/653 (2017. gada 8. marts), ar ko papildina Eiropas Parlamenta un Padomes Regulu (ES) Nr. 1286/2014 par komplektētu privāto ieguldījumu un apdrošināšanas ieguldījumu produktu (PRIIP) pamatinformācijas dokumentiem, nosakot regulatīvos tehniskos standartus attiecībā uz pamatinformācijas dokumentu noformējumu, saturu, pārskatīšanu un pārstrādāšanu un šādu dokumentu sniegšanas prasību izpildes nosacījumiem (OV L 100, 12.4.2017., 1. lpp.).
               
               
                  
                     (5)
                  
                        Komisijas Deleģētā regula (ES) 2016/2014 (2016. gada 14. jūlijs), ar ko papildina Eiropas Parlamenta un Padomes Regulu (ES) Nr. 1286/2014 attiecībā uz produktu intervenci (OV L 295, 29.10.2016., 11. lpp.).
               
               
                  
                     (6)
                  
                        OV C [...], [...], [...]. lpp.
               
               
                  
                     (7)
                  
                        Eiropas Parlamenta un Padomes Direktīva 2009/65/EK (2009. gada 13. jūlijs) par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) (OV L 302, 17.11.2009., 32. lpp.).
               
               
                  
                     (8)
                  
                        Eiropas Parlamenta un Padomes Regula (ES) Nr. 1286/2014 (2014. gada 26. novembris) par komplektētu privāto ieguldījumu un apdrošināšanas ieguldījumu produktu (PRIIP) pamatinformācijas dokumentiem (OV L 352, 9.12.2014., 1. lpp.).
               
               
                  
                     (9)
                  
                        Komisijas Deleģētā regula (ES) 2017/653 (2017. gada 8. marts), ar ko papildina Eiropas Parlamenta un Padomes Regulu (ES) Nr. 1286/2014 par komplektētu privāto ieguldījumu un apdrošināšanas ieguldījumu produktu (PRIIP) pamatinformācijas dokumentiem, nosakot regulatīvos tehniskos standartus attiecībā uz pamatinformācijas dokumentu noformējumu, saturu, pārskatīšanu un pārstrādāšanu un šādu dokumentu sniegšanas prasību izpildes nosacījumiem (OV L 100, 12.4.2017., 1. lpp.).
               
               
                  
                     (10)
                  
                        OV C [...], [...], [...]. lpp.
               
               
                  
                     (11)
                  
                        Eiropas Parlamenta un Padomes Regula (ES) .../2021, ar ko attiecībā uz pārejas režīma pagarināšanu pārvaldības sabiedrībām, ieguldījumu sabiedrībām un personām, kas konsultē par pārvedamu vērtspapīru kolektīvo ieguldījumu uzņēmumu (PVKIU) un ar PVKIU nesaistītiem sertifikātiem vai pārdod tos, groza Regulu (ES) Nr. 1286/2014 (OV L ..., dd/mm/gg, .... lpp.).